**TÁJÉKOZTATÓ**

**SZOCIÁLIS ÉTKEZTETÉS IGÉNYBEVÉTELÉRŐL**

**1.) Az ellátás megnevezése:**

Szociális étkeztetés

**2.) Az ellátás időtartama:**

Az intézmény a szociális ellátást határozott vagy határozatlan időre biztosíthatja.

**3.) Az intézmény szolgáltatásai**:

Az intézmény a szociális igazgatásról és szociális ellátásról szóló 1993. évi III. törvény szerint:

Igrici község közigazgatási területén lakó-, vagy tartózkodási hellyel rendelkező, illetve életvitelszerűen itt élő személyek részére az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani.

A szociális étkeztetés körében biztosított szolgáltatási elemek:

A szociális étkeztetés az Igrici Község Önkormányzat tulajdonában levő Igrici Konyha (3459 Igrici, Kossuth utca 54. 1. ajtó.) biztosított.

Főétkezésként a településen hétköznaponként (munkanapokon) egyszeri meleg étel biztosítása, mely történhet:

- étel elvitellel, saját erővel

- étel házhoz kiszállításával.

A névre szóló ételhordókban kiadagolt ebédeket a község területén a konyhai kisegítők szállítják ki. Az étel kiszolgálásának, illetve kiszállításának időpontja: 11 óra 00 perctől – 13 óráig tart.

Az étel szállításához 2 db. csere ételhordó szükséges, melynek biztosítása és tisztán tartása az ellátottak kötelezettsége.

**4.) Az ellátás igénylése:**

A szolgáltatás igénybevételéhez kérelmet kell benyújtani az Önkormányzat felé.

A kérelem elbírálásához szükséges a kérelmező aktuális jövedelmi helyzetét igazoló dokumentum(ok) (jövedelemigazolás) benyújtása. Emellett csatolni kell a más szociális alapszolgáltatás igénybevételéről szóló nyilatkozatot, valamint – amennyiben indokolt – az egészségi állapotra vonatkozó orvosi igazolást is. A szükséges formanyomtatványok – beleértve a kérelmet és a kapcsolódó nyilatkozatokat – elektronikusan letölthetők.

A szociális étkeztetés iránti kérelem elbírálását követően Igrici Község Önkormányzata határozatban dönt az ellátásra való jogosultság megállapításáról. A határozat írásban kerül kiadásra, és hivatalos úton közlésre kerül az igénylő részére. A jogosultság megállapítását követően az ellátást igénybe vevő vagy törvényes képviselője, valamint a szolgáltatást biztosító önkormányzat között írásbeli megállapodás jön létre.

**5.) A személyi térítési díj megállapításának szabályai:**

Az intézményi, illetve személyi térítési díj a szociális igazgatásról és szociális ellátásokról szóló 1993. évi III. törvény (továbbiakban: Törvény) 115§-a, Igrici Község Önkormányzata Képviselő testületének mindenkor hatályos önkormányzati rendelete alapján, valamint az igénylőnek a saját, egyéni rendszeres jövedelmének figyelembevétele alapján kerül megállapításra. Miszerint:

Igrici Község Önkormányzata Képviselő-testületének a köznevelési és szociális intézmények étkezési térítési díjának megállapításáról szóló 10/2020.(IX.26.) önkormányzati rendelete szerinti 2023.08.01-től megállapított díjak érvényesek.

Az Igrici Konyha intézményben a szociális étkeztetés naponkénti ÁFA nélküli intézményi térítési díja jövedelem kategóriák szerint:

a) **0-28.500.-Ft közötti jövedelem esetén naponta**

kiszállítás nélkül: 0.-Ft

kiszállítással: 0.-Ft

b) **28.501-57.000.-Ft közötti jövedelem esetén naponta**

kiszállítás nélkül: 220.-Ft

kiszállítással: 270.-Ft

c) **57.001-114.000.-Ft közötti jövedelem esetén naponta**

kiszállítás nélkül: 435.-Ft

kiszállítással: 485.-Ft

d) **114.001-Ft jövedelemtől naponta**

kiszállítás nélkül: 545.-Ft

kiszállítással: 595.-Ft

A fenntartó minden év április 01-ig megállapítja az intézményi térítési díjat és ezzel egy időben térítési díj összegéről is rendeletet alkot.

A rendelet kihirdetését követően, az intézmény vezetője, az ellátottakat a fizetendő személyi térítési díj összegéről írásban kiértesíti.

A térítési díjat előre, tárgy hó 10-ig kell megfizetni, készpénzfizetési számla ellenében.

**A lemondás szabályai:**

Az igénybe vevő az ellátást **legkésőbb reggel 8.30-ig teheti meg** a **30/859-727,** vagy **49/353-457 telefonszámon**. A lemondási kötelezettség elmulasztása esetén az érintett időszakra fizetési kötelezettsége teljes mértékben fennáll.

**6.) Az ellátás megszűnésének, megszüntetésének módja:**

A szolgáltatás, az intézményi jogviszony megszűnésének szabályát a Törvény 100-103. §-ai szabályozzák. E szerint:

**Az igénybe vevői jogviszony megszűnik:**

* az intézmény jogutód nélküli megszűnésével
* az Igénybe vevő halálával
* az Igénybe vevő más településre történő költözésével
* határozott idejű megállapodásban a határidő lejártával, kivéve, ha a törvény rendelkezései alapján az időtartamot meghosszabbítják,

**Az igénybe vevői jogviszony megszüntetésre kerül:**

* az Igénybe vevő írásbeli kérelmére
* az Igénybe vevő bentlakásos intézménybe történő elhelyezése esetén

**Az intézményvezető az intézményi jogviszonyt megszünteti, ha az ellátott:**

* az ellátott, a törvényes képviselője vagy a térítési díjat megfizető személy térítési díjfizetési kötelezettségének nem tesz eleget,
* jogosultsága megszűnik.